cyanic-selkie/wikianc huggingface dataset:
เดอะสตาร์ ค้นฟ้าคว้าดาว ปี 9
สัปดาห์ที่ 3
ในสัปดาห์ที่ 3 เป็นการแข่งขันในหัวข้อ "เพลงลูกทุ่ง" (23 มีนาคม 2556) มีรายละเอียดดังนี้
คอนเสิร์ต 23 มีนาคม พ.ศ. 2556
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 22.69%) ไม่เปิดเผยคะแนน
วันประกาศผล 24 มีนาคม พ.ศ. 2556
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน) ได้มาร้องเพลง คำสัญญา ในสัปดาห์นี้ไม่มีใครต้องออกจากการแข่งขัน เนื่องจากเกิดเหตุขัดข้องทางเทคนิคในโชว์ของบูรณ์ ทางรายการจึงประกาศให้ผู้เข้าแข่งขันทุกคนได้ไปต่อ ในช่วงท้ายรายการ นภัทร อินทร์ใจเอื้อ (กัน) จึงมาร้องเพลง หนึ่งในพันล้าน แทนการร้องเพลงอำลาของผู้ที่ไม่ได้ไปต่อ
สัปดาห์ที่ 4
ในสัปดาห์ที่ 4 เป็นการแข่งขันในหัวข้อ "เพลงประกอบละคร-ภาพยนตร์" หรือ "ละครเวที" (30 มีนาคม 2556) มีรายละเอียดดังนี้
คอนเสิร์ต 30 มีนาคม พ.ศ. 2556
หมายเหตุ :  นับตั้งแต่สัปดาห์นี้เป็นต้นไปจะไม่มีการประกาศผลคะแนนสะสมกลางสัปดาห์อีก
วันประกาศผล 31 มีนาคม พ.ศ. 2556
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ ภาคิน คำวิลัยศักดิ์ (โตโน่) ได้มาร้องเพลง บ้าคิดถึง และผู้ที่ไม่ได้ไปต่อในสัปดาห์นี้ ก็คือ ธันยบูรณ์ วงศ์วาสิน (บูรณ์ หมายเลข 3 ) และ นัทธพงศ์ พรมสิงห์ (ดิว หมายเลข 7) อำลาด้วยเพลง จากนี้ไปจนนิรันดร์ (เอ๊ะ จิรากร)
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงแดนซ์" และ "เพลงคู่ศิลปิน" (6 เมษายน 2556) มีรายละเอียดดังนี้
วันประกาศผล 7 เมษายน พ.ศ. 2556
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ สุกฤษฎิ์ วิเศษแก้ว (บี้) ได้มาร้องเพลง เกิดมาคู่กัน และผู้ที่ไม่ได้ไปต่อในสัปดาห์นี้ คือ สิรินโสพิศ ปัจฉิมสวัสดิ์ (แบมบี้ หมายเลข 5) อำลาด้วยเพลง การเดินทางที่แสนพิเศษ (ดา เอ็นโดรฟิน)
สัปดาห์ที่ 6
ในสัปดาห์ที่ 6 เป็นการแข่งขันในหัวข้อ "Mini Concert 15 นาที" (20 เมษายน 2556) มีรายละเอียดดังนี้
วันประกาศผล 21 เมษายน พ.ศ. 2556
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ ธนทัต ชัยอรรถ (แกงส้ม) ได้มาร้องเพลง รักแท้ในใจเธอ ผู้ที่ไม่ได้ไปต่อในสัปดาห์นี้คือ ดีลิเลียน อัลฟอร์ด (ดี หมายเลข 1) อำลาด้วยเพลง อดทนกับความเหงา ( เคลียร์ )
สัปดาห์ที่ 7
ในสัปดาห์ที่ 7 เป็นการแข่งขันในหัวข้อ "Mini Concert 30 นาที" มีรายละเอียดดังนี้
ประกาศผล 28 เมษายน พ.ศ. 2556
ในวันประกาศผล มีการเพิ่มเวลาการออกอากาศของรายการ เป็น 2 ชั่วโมงครึ่ง และย้ายสถานที่ถ่ายทอดสดไปที่ อิมแพ็ค อารีน่า เมืองทองธานี โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง ในคอนเสิร์ตนี้ได้รวม 6 คนที่ "ไม่ได้ไปต่อ" ในเดอะสตาร์ปีนี้ และแขกรับเชิญจากเดอะสตาร์ปีก่อน ๆ ได้แก่ แก้ม จากเดอะสตาร์ 4, แกรนด์ จากเดอะสตาร์ 5, กัน โตโน่ จากเดอะสตาร์ 6, ซิลวี่ จากเดอะสตาร์ 7 และโดม แกงส้ม ฮั่น จากเดอะสตาร์ 8 มาร้องเพลงด้วย
ถนนอุดมสรยุทธ์
ถนนอุดมสรยุทธ์ หรือ ทางหลวงแผ่นดินหมายเลข 308 สายทางเข้าบางปะอิน เป็นทางหลวงในจังหวัดพระนครศรีอยุธยา เริ่มต้นจากทางหลวงแผ่นดินหมายเลข 32 จากนั้นผ่านหน้าโรงงานอุตสาหกรรมนมไทย ไปตัดกับทางหลวงแผ่นดินหมายเลข 3309 (บางปะอิน–บางพูน) และทางหลวงแผ่นดินหมายเลข 3477 แล้วสิ้นสุดที่พระราชวังบางปะอิน
ประวัติ
ทางหลวงแผ่นดินหมายเลข 308 เดิมมีชื่อเรียกว่า ทางหลวงแผ่นดินสายคลอง 1–บางปอิน ได้รับการตั้งชื่อว่า ถนนอุดมสรยุทธ์ เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่พันเอกขุนอุดมสรยุทธ์ (หาญ อุดมสรยุทธ์) อดีตเจ้ากรมยุทธโยธา
พ.ศ. 1912
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1912
111 อาที
111 อาที (111 Ate) เป็นดาวเคราะห์น้อยในแถบดาวเคราะห์น้อย ตั้งชื่อมาจาก อาที (Atë) เทพีแห่งความเสียหายและการทำลายในเทพนิยายกรีก
รถไฟใต้ดินโซล สาย 7
รถไฟใต้ดินโซล สาย 7 เป็นเส้นทางรถไฟฟ้าในโซล ประเทศเกาหลีใต้ ก่อสร้างในระหว่างปี ค.ศ. 1990-1996 เปิดใช้งานวันที่ 11 ตุลาคม ค.ศ. 1996 เมื่อปี ค.ศ. 2012 รถไฟฟ้าสายนี้ มีการติดตั้งโทรทัศน์ไว้บนขบวนรถทุกขบวน รวม 1,008 เครื่อง
เนชั่นแนล จีโอกราฟิก (นิตยสาร)
เนชั่นแนล จีโอกราฟิก (National Geographic) เป็นนิตยสารอย่างเป็นทางการของสมาคมเนชั่นแนล จีโอกราฟิกเริ่มตีพิมพ์ครั้งแรกฉบับภาษาอังกฤษเมื่อ 22 กันยายน พ.ศ. 2431 9 เดือนหลังจากที่สมาคมเนชั่นแนลจีโอกราฟิกได้ก่อตั้งขึ้น มีเนื้อหาเกี่ยวกับภูมิศาสตร์, ประวัติศาสตร์, ธรรมชาติ, วิทยาศาสตร์ ออกวางจำหน่ายเป็นรายเดือน ในปี พ.ศ. 2538 เนชั่นแนล จีโอกราฟิกเริ่มตีพิมพ์ภาษาญี่ปุ่นซึ่งเป็นภาษาท้องถิ่นฉบับแรก ปัจจุบันมีการตีพิมพ์นิตยสารฉบับภาษาท้องถิ่น 37 ภาษาทั่วโลกรวมทั้งภาษาไทย
บึงกะโล่
บึงกะโล่ ในอดีตก่อนการสร้างเขื่อนสิริกิติ์ เป็นพื้นที่รองรับน้ำล้นตลิ่งจากแม่น้ำน่านไหลผ่านเข้ามาเก็บกักไว้ในช่วงหน้าฝน ปัจจุบันเป็นแหล่งที่พักอาศัยของนกน้ำประจำถิ่นและนกน้ำอพยพตามฤดูกาลจำนวนมาก และเป็นแหล่งดูนกหายากที่สำคัญแห่งหนึ่งของภาคเหนือ
ในอนาคต ทางราชการมีโครงการพัฒนาพื้นที่โดยรอบบึงแห่งนี้เพื่อขยายสถาบันการศึกษาและสร้างศูนย์ราชการแห่งใหม่ เนื่องจากพื้นที่ตัวเมืองอุตรดิตถ์เก่าเริ่มคับแคบและเสี่ยงต่อปัญหาอุทกภัย
ตำนานบึงทุ่งกะโล่
บึงกะโล่มีตำนานเล่าขานมากมาย คนที่อาศัยอยู่โดยรอบแถบนี้ เช่น คนในแถบทุ่งบ้านคุ้งตะเภามีเรื่องเล่ากันมาว่าที่ตั้งบึงกะโล่เคยเป็นเมืองโบราณมาก่อนแต่เมืองล่มกลายเป็นบึงเมื่อใดไม่ปรากฏ และคนในหมู่บ้านห้วยบงซึ่งเป็นหมู่บ้านตั้งใหม่ไม่ถึงร้อยปีก็มีการกล่าวตำนานสนับสนุนสอดคล้องกับความเชื่อดังกล่าว โดยเล่าสืบมาว่าเคยมีคนในหมู่บ้านเข้าไปหาปลาในกลางบึงแต่ไปพบกับซากเมืองเป็นอิฐและสิ่งก่อสร้างโบราณมากมาย แต่เมื่อกลับมาบอกคนในหมู่บ้านให้เข้าไปดูก็ไม่สามารถหาซากเมืองดังกล่าวพบ โดยในเดือนมิถุนายน ปี พ.ศ. 2553 น้ำในบึงแห้งขอด ประกอบกับชาวบ้านได้จุดไฟเผาต้นกกและต้นอ้อที่ขึ้นปกคลุมบึงจนหมด ทำให้มีการค้นพบซากสิ่งก่อสร้างโบราณและโบราณวัตถุจำนวนมาก
ปัจจุบันทางด้านทิศใต้ของบึงได้มีการสร้างศาลเจ้าพ่อกะโล่ไว้ด้วย โดยมีความเชื่อว่าเป็นเทวดาผู้รักษาคุ้มครองอาณาเขตรอบบึงแห่งนี้
การพัฒนาบึงทุ่งกะโล่
เนื่องจากบึงกะโล่มีทรัพยากรธรรมชาติสมบูรณ์และอยู่ใกล้กับเส้นทางคมนาคมสำคัญของจังหวัด ทำให้มีการริเริ่มโครงการพัฒนาบึงทุ่งกะโล่เพื่อเป็นอุทยานการศึกษาการกีฬาและนันทนาการ โดยพ.ต.ท.ทักษิณ ชินวัตร ในปี พ.ศ. 2547 ซึ่งได้เริ่มมีการขุดลอกคูคลองและตัดถนนจากทางทางหลวงแผ่นดินหมายเลข 11 เข้าสู่บึง มีการสร้างศูนย์สินค้าโอท็อป (ปัจจุบันถูกทิ้งร้าง) และมีหน่วยงานราชการหลายหน่วยวางโครงการที่จะย้ายหรือสร้างศูนย์ราชการในบริเวณทุ่งกะโล่แห่งนี้
และประกอบกับเหตุการณ์อุทกภัยและโคลนถล่ม 5 จังหวัดในเขตภาคเหนือตอนล่าง พ.ศ. 2549 ที่ทำให้น้ำท่วมเมืองอุตรดิตถ์ฝั่งขวาแม่น้ำน่านจนมีผู้สูญหายและเสียชีวิตจำนวนมากและได้รับความเสียหายเป็นจำนวนเงินนับพันล้านบาท ได้ทำให้เริ่มมีผู้หันมาพัฒนาที่ดินที่อยู่ฝั่งตะวันออกของแม่น้ำน่านที่ไม่เคยประสบอุทกภัยมากขึ้น โดยเฉพาะที่ดินที่โดยรอบบึงกะโล่ เขตตำบลป่าเซ่าและตำบลคุ้งตะเภาที่อยู่ติดกับทางหลวงแผ่นดินหมายเลข 11 เส้นทางคมนาคมหลักและสำคัญที่สุดของจังหวัดอุตรดิตถ์และภาคเหนือซึ่งไม่เคยประสบอุทกภัยเลยมาตั้งแต่อดีต การเข้ามาพัฒนาที่ดินในบึงกะโล่ของทั้งราชการและเอกชนดังกล่าวอาจส่งผลให้บึงกะโล่กลายเป็นศูนย์กลางเจริญทางเศรษฐกิจแห่งใหม่ของอำเภอเมืองอุตรดิตถ์ได้ในอนาคต
ความคืบหน้าการพัฒนาบึงทุ่งกะโล่
มหาวิทยาลัยราชภัฏอุตรดิตถ์ วิทยาเขตบึงทุ่งกะโล่
วิทยาลัยพยาบาลบรมราชชนนีอุตรดิตถ์
คณะกายภาพบำบัด มหาวิทยาลัยศรีนครินทรวิโรฒ
คณะกายภาพบำบัด มหาวิทยาลัยศรีนครินทรวิโรฒ เป็นหน่วยงานในกำกับของมหาวิทยาลัย ตั้งอยู่ที่อำเภอองครักษ์ จังหวัดนครนายก ปัจจุบัน เปิดสอนในสาขากายภาพบำบัด และ การส่งเสริมสุขภาพ
ประวัติ
มหาวิทยาลัยศรีนครินทรวิโรฒเสนอโครงการจัดตั้ง "คณะกายภาพบำบัด" ต่อทบวงมหาวิทยาลัย เมื่อปี พ.ศ. 2535 โดยให้เป็นคณะหนึ่งในโครงการพัฒนามหาวิทยาลัยศรีนครินทรวิโรฒ ศูนย์องครักษ์ จังหวัดนครนายก โดยในระยะแรก ให้ผลิตบัณฑิตในหน่วยงานที่จัดการเรียนการสอนทางด้านวิทยาศาสตร์สุขภาพที่มีอยู่แล้วในมหาวิทยาลัย โดยได้ดำเนินการรับนิสิตสาขากายภาพบำบัด มาตั้งแต่ปีการศึกษา 2536 จนถึง ปัจจุบัน
ต่อมา ในปี พ.ศ. 2543 กรรมการบริหารมหาวิทยาลัยศรีนครินทรวิโรฒมีมติเห็นชอบจัดตั้ง "คณะสหเวชศาสตร์" ขึ้น โดยได้เปลี่ยนชื่อจาก คณะกายภาพบำบัด เป็นคณะสหเวชศาสตร์ เพื่อให้การจัดการศึกษาของมหาวิทยาลัยครอบคลุมสาขาอื่น ๆ ทางด้านวิทยาศาสตร์สุขภาพที่จะเป็นประโยชน์แก่ผู้ป่วยและประชาชน
หลักสูตร
ปัจจุบัน คณะฯ จัดการเรียนการสอนหลักสูตรระดับปริญญาตรี โท และเอก รวม 4 หลักสูตร ดังนี้
หน่วยงาน
ตาม[http://council.swu.ac.th/Portals/2099/Documents/10.%20%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A8%E0%B8%81%E0%B8%B2%E0%B8%A3%E0%B9%81%E0%B8%9A%E0%B9%88%E0%B8%87%E0%B8%AB%E0%B8%99%E0%B9%88%E0%B8%A7%E0%B8%A2%E0%B8%87%E0%B8%B2%E0%B8%99%E0%B8%A0%E0%B8%B2%E0%B8%A2%E0%B9%83%E0%B8%99%E0%B8%82%E0%B8%AD%E0%B8%87%E0%B8%AA%E0%B9%88%E0%B8%A7%E0%B8%99%E0%B8%87%E0%B8%B2%E0%B8%99.PDF?ver=2018-02-14-112841-160 ประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559] นั้น ได้มีการแบ่งหน่วยงานในคณะกายภาพบำบัดเป็น 5 หน่วยงาน ดังนี้
สาขาการส่งเสริมสุขภาพ ( Health Promotion )
คณะสหเวชศาสตร์ เปิดหลักสูตร สาขาวิชาการส่งเสริมสุขภาพ เมื่อ พ.ศ. 2553 ทั้งนี้เพื่อรองรับหลักการส่งเสริมสุขภาพแนวใหม่ที่ทั่วโลกให้ความสำคัญ ซึ่งบัณฑิตสาขาวิชาการส่งเสริมสุขภาพ สามารถปฏิบัติงานด้านการจัดการระบบสุขภาพและการส่งเสริมสุขภาพในหน่วยงานหรือสถาบันที่เกี่ยวกับการส่งเสริมสุขภาพทั้งภาครัฐและเอกชน เช่น สำนักงานสาธารณสุขจังหวัด องค์การบริหารส่วนตำบล สถานีอนามัย สถาบัน/ศูนย์ส่งเสริมสุขภาพ เป็นต้น ซึ่งการส่งเสริมสุขภาพจะเป็นแรงขับเคลื่อนที่สำคัญของงานสาธารณสุขเนื่องจากเป็นกระบวนการเพิ่มขีดความสามารถของประชาชน ในการควบคุมปัจจัยที่เป็นตัวกำหนดสุขภาพและพัฒนาสุขภาพของตนเอง ซึ่งเป็นปัจจัยสำคัญต่อการพัฒนาเศรษฐกิจและสังคมของประเทศต่อไป ในส่วนของการศึกษาต่อ สามารถศึกษาต่อได้ในทุกหลักสูตรที่เปิดรับบัณฑิตจากสาขาวิทยาศาสตร์บัณฑิต ทั้งในและนอกประเทศ
คลินิกกายภาพบำบัด
นอกจากนี้ ทางคณะยังได้เปิดคลินิกกายภาพบำบัด เพื่อให้บริการแก่บุคลากร นิสิต และบุคลากรทั่วไป โดยเปิดบริการ 2 แห่ง คือ
การบริการวิชาการ
คณะสหเวชศาสตร์ มศว ให้บริการทางวิชาการโดยผ่านโครงการศูนย์กายภาพบำบัดและการเคลื่อนไหว และโครงการส่งเสริมสุขภาพชุมชน โดยมีวัตถุประสงค์เพื่อการส่งเสริมการเรียนรู้ในการดูแลสุขภาพทั้งในระดับนักวิชาการ นักกายภาพบำบัด นักส่งเสริมสุขภาพ อาสาสมัครสุขภาพ ตลอดจนส่งเสริมให้ประชาชนในชุมชนได้เรียนรู้ที่จะดูแลสุขภาพตนเอง นอกจากนั้นยังส่งเสริมให้ศิษย์เก่าได้มีโอกาสเรียนรู้เพื่อพัฒนาตนเองอย่างต่อเนื่อง โดยการจัดอบรมเชิงปฏิบัติการอย่างสม่ำเสมอเพื่อให้ศิษย์เก่าได้แลกเปลี่ยนเรียนรู้ร่วมกับคณาจารย์
พระวรวงศ์เธอ พระองค์เจ้าวิวัฒนไชย
มหาอำมาตย์ตรี พระวรวงศ์เธอ พระองค์เจ้าวิวัฒนไชย (29 เมษายน พ.ศ. 2442 – 22 สิงหาคม พ.ศ. 2503) เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย กับหม่อมส้วน ไชยันต์ ณ อยุธยา ทรงเป็นบุคคลแรกที่ดำรงตำแหน่งผู้ว่าการธนาคารแห่งประเทศไทย และตำแหน่งประธานกรรมการคณะกรรมการทรัพย์สินส่วนพระมหากษัตริย์ ทั้งยังทรงเคยเป็นรัฐมนตรีว่าการกระทรวงการคลัง
พระประวัติ
พระวรวงศ์เธอ พระองค์เจ้าวิวัฒนไชย ประสูติ ณ ปีกุน วันเสาร์ที่ 29 เมษายน พุทธศักราช 2442 เป็นพระโอรสองค์ที่ 9 ในพระเจ้าบรมวงศ์เธอ กรมหมื่นมหิศรราชหฤทัย และหม่อมส้วน ไชยันต์ ณ อยุธยา มีเจ้าพี่เจ้าน้องร่วมพระบิดา 12 องค์ คือ
พระบิดาและหม่อมมารดาของพระองค์เจ้าวิวัฒนไชย ได้สิ้นพระชนม์และถึงอนิจกรรมเสียแต่เมื่อยังทรงพระเยาว์ พระองค์เจ้าวิวัฒนไชยได้เข้าศึกษาในโรงเรียนมหาดเล็กหลวงตั้งแต่พระชนม์ได้ 6 ปี และทรงได้เข้าศึกษาต่อในโรงเรียนราชวิทยาลัย สำเร็จชั้นมัธยมปีที่ 6 เมื่อพระชนม์เพียง 12 ปี ใน พ.ศ. 2454 ขณะนั้นพระบาทสมเด็จพระจุลจอมเกล้าเจ้าอยู่หัวได้เสด็จสวรรคตแล้ว สมเด็จพระศรีพัชรินทรา บรมราชินีนาถ ได้ทรงพระกรุณาโปรดให้พระองค์เจ้าวิวัฒนไชยเป็นนักเรียนส่วนพระองค์ออกไปศึกษาวิทยาการ ณ ประเทศอังกฤษ ได้ทรงเริ่มการศึกษาชั้นประถม ณ โรงเรียน Torquay Preparatory School เป็นเวลา 2 ปี ใน พ.ศ. 2456 จึงได้เลื่อนไปทรงศึกษาชั้นมัธยม ณ วิทยาลัย Cheltenham College อีก 3 ปี ได้ทรงรับประกาศนียบัตรชั้นมัธยมศึกษาชั้นสูงของมหาวิทยาลัยออกซฟอร์ด และเคมบริดจ์ ใน พ.ศ. 2459 เพื่อทรงศึกษา ณ วิทยาลัยมอดดะเลน (Magdalene College) เมื่อได้ทรงสอบไล่ได้รับปริญญาเกียรตินิยมชั้นสองในวิชาประวัติศาสตร์ (B.A.) ต่อจากนั้นได้เสด็จไปทรงศึกษาต่อ ณ กรุงปารีส ประเทศฝรั่งเศส ใน พ.ศ. 2462 ได้เข้าศึกษา ณ วิทยาลัย École des Sciences Politiques แห่งกรุงปารีสอีก 1 ปี จึงได้เสด็จกลับประเทศไทยใน พ.ศ. 2463
เมื่อพระองค์เจ้าวิวัฒนไชยได้เสด็จกลับมาถึงประเทศไทยนั้น เป็นรัชสมัยแห่งพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้เข้ารับราชการสนองพระเดชพระคุณในกระทรวงพระคลังมหาสมบัติ ในตำแหน่งเลขานุการกระทรวงเป็นตำแหน่งแรก และนับตั้งแต่วาระนั้นเป็นต้นมา พระองค์เจ้าวิวัฒนไชยได้ทรงปฏิบัติหน้าที่ราชการในกระทรวงนั้นหรือทรงปฏิบัติภารกิจต่าง ๆ ของทางราชการอันเกี่ยวข้องกับกระทรวงนั้นโดยตรงมาจนถึงเวลาที่สิ้นพระชนม์ชีพใน พ.ศ. 2503 เป็นเวลา 40 ปี
ในขณะที่พระองค์เจ้าวิวัฒนไชยทรงเข้ารับราชการในกระทรวงพระคลังมหาสมบัตินั้น พระเจ้าบรมวงศ์เธอ กรมพระจันทบุรีนฤนาถ ทรงดำรงตำแหน่งเสนาบดี หม่อมเจ้าเณร เกษมศรี ผู้ซึ่งภายหลังได้ดำรงพระยศเป็นพระวรวงศ์เธอ พระองค์เจ้าศุภโยคเกษม เป็นรองเสนาบดี ส่วนตำแหน่งปลัดทูลฉลองนั้นยังว่างอยู่ พระองค์เจ้าวิวัฒนไชยได้ทรงปฏิบัติหน้าที่ราชการในตำแหน่งเลขานุการกระทรวง และได้ทรงศึกษาราชการต่าง ๆ แห่งกระทรวงนั้น เป็นที่พอพระทัยและไว้วางพระทัยของเสนาบดีและรองเสนาบดี
ใน พ.ศ. 2465 พระองค์เจ้าวิวัฒนไชยได้ทรงดำรงตำแหน่งผู้ช่วยปลัดทูลฉลอง ใน พ.ศ. 2469 ได้ทรงดำรงตำแหน่งผู้รั้งปลัดทูลฉลอง จนถึง พ.ศ. 2470 อันเป็นรัชสมัยพระบาทสมเด็จพระปกเกล้าเจ้าอยู่หัว จึงได้ทรงพระกรุณาโปรดเกล้าฯ ตั้งให้พระองค์เจ้าวิวัฒนไชยดำรงตำแหน่งปลัดทูลฉลองกระทรวงพระคลังมหาสมบัติ ขณะนั้นพระชนมายุได้ 28 ปี นับว่าทรงเป็นข้าราชการผู้ใหญ่ ชั้นปลัดทูลฉลองที่มีอายุน้อยที่สุดในสมัยนั้น
ในสมัยนั้นทางราชการเห็นสมควรบำรุงชายฝั่งทะเลทางทิศตะวันตกของประเทศไทย จึงได้จัดตั้งสภาขึ้นสภาหนึ่งเพื่อดำเนินการนี้ พระองค์เจ้าวิวัฒนไชยก็ได้ทรงรับการแต่งตั้งให้เป็นกรรมการสภาจัดบำรุงชายทะเลทิศตะวันตกเป็นหน้าที่พิเศษอีกตำแหน่งหนึ่ง นอกจากนั้นในสมัยเดียวกันได้ทรงพระกรุณาโปรดเกล้าฯ ปรับปรุงราชการเกี่ยวกับองคมนตรีขึ้น โดยให้มีกรรมการของสภาองคมนตรี มีหน้าที่ประชุมปรึกษาราชการในข้อที่จะได้ทรงมอบหมายให้พิจารณาเพื่อทูลเกล้าฯ ถวายความเห็นในข้อราชการนั้น ๆ จึงได้ทรงพระกรุณาโปรดเกล้าฯ ตั้งให้พระองค์เจ้าวิวัฒนไชยทรงดำรงตำแหน่งกรรมการองคมนตรีอีกตำแหน่งหนึ่งด้วย เมื่อปี พ.ศ. 2471
ใน พ.ศ. 2473 ตำแหน่งอธิบดีกรมสรรพากรว่างลง จึงทรงพระกรุณาโปรดเกล้าฯ ให้ย้ายพระองค์เจ้าวิวัฒนไชยจากตำแหน่งปลัดทูลฉลองกระทรวงพระคลังมหาสมบัติ ไปทรงดำรงตำแหน่งอธิบดีกรมสรรพากร ตั้งแต่วันที่ 15 เมษายน ศกนั้น ในยุคที่พระองค์เจ้าวิวัฒนไชยเสด็จไปเป็นอธิบดีกรมสรรพากรนั้น เป็นยุคแห่งการจัดระบบภาษีขึ้นใหม่เพื่อให้เป็นธรรมแก่สังคมยิ่งขึ้น ในขณะที่ทรงรับตำแหน่งอธิบดีกรมสรรพากรนั้น ทางราชการของกรมนั้นยังเก็บภาษีอากรแบบเก่า ๆ อยู่ เช่น อากรค่านา อากรสวนใหญ่ อากรสวนจาก อากรสมพัตสร อากรนาเกลือ ภาษีค่าที่ไร่ยาสูบ ภาษีค่าที่ไร่อ้อย เงินรัชชูปการ ภาษีเรือโรงร้างตึกแพ เป็นต้น ซึ่งภาระแห่งภาษีอากรนั้นตกอยู่กับกสิกรเป็นส่วนใหญ่ พระองค์เจ้าวิวัฒนไชยได้ทรงยกเลิกภาษีอากรเก่า ๆ เสีย และได้ทรงแก้ไขโดยค่อยเป็นค่อยไป ให้มีการจัดเก็บภาษีขึ้นใหม่ให้เหมาะสมแก่ความเจริญของบ้านเมือง และเฉลี่ยภาระแห่งภาษีนั้นออกไปในลักษณะที่เป็นธรรม มิให้ตกอยู่แก่คนกลุ่มเดียวเป็นส่วนใหญ่ดังแต่ก่อน ภาษีที่เก็บใหม่ในระหว่างที่พระองค์เจ้าวิวัฒนไชยทรงดำรงตำแหน่งอธิบดีกรมสรรพากรนั้นอยู่ในลำดับดังต่อไปนี้
ครอบครัว
หม่อมราชวงศ์ชวลิต (สนิทวงศ์) ไชยันต์ ได้ถึงแก่กรรมใน พ.ศ. 2472 ต่อมาพระวรวงศ์เธอ พระองค์เจ้าวิวัฒนไชยได้ทรงเสกสมรสกับหม่อมเจ้าหญิงพัฒน์คณนา กิติยากร พระธิดาของ พระเจ้าบรมวงศ์เธอ กรมพระจันทบุรีนฤนาถ มีธิดา คือ
สิ้นพระชนม์
พระองค์เจ้าวิวัฒนไชยได้เคยประชวรด้วยโรคพระหทัยมาก่อน แต่ได้ทรงรับการรักษาจากแพทย์จนหายเป็นปกติ ในเดือนมิถุนายน พ.ศ. 2503 ได้กลับประชวรอีกด้วยพระโรคเดียวกัน นายแพทย์ได้ถวายการรักษาจนทรงพระสำราญแล้ว จึงได้เสด็จไปทรงพักผ่อนที่อำเภอศรีราชา จังหวัดชลบุรี ประมาณสิบกว่าวันแล้วเสด็จกลับวังซอยอารี ถนนสุขุมวิท ในวันที่ 18 สิงหาคม พ.ศ. 2503 มีพระอาการเป็นปกติ ในวันที่ 22 สิงหาคม ตอนเช้าได้เสด็จไปเยี่ยมหม่อมเจ้าหญิงประดับศักดิ์ ไชยันต์ พระเชษฐภคินี ณ วังถนนสีลม แล้วเสด็จกลับวังประมาณ 11 นาฬิกาเศษ ขณะที่ทรงพระอักษรอยู่นั้น พระหทัยหยุดลงโดยฉับพลัน และสิ้นพระชนม์โดยสงบเมื่อเวลา 12.15 นาฬิกา สิริพระชนมายุรวม
พระบาทสมเด็จพระมหาภูมิพลอดุลยเดชมหาราช บรมนาถบพิตรได้ทรงทราบฝ่าละอองธุลีพระบาท ว่าพระองค์เจ้าวิวัฒนไชยสิ้นพระชนม์ในคืนวันเดียวกัน ขณะประทับอยู่ ณ Queluz Palace กรุงลิสบอน ประเทศโปรตุเกส ด้วยความเศร้าสลดพระราชหฤทัยเป็นอย่างยิ่ง หลังจากที่ได้มีพระราชดำรัสสรรเสริญคุณความดีของพระองค์เจ้าวิวัฒนไชยเป็นอเนกประการแล้ว ได้มีพระราชดำรัสว่า
ท่าน (พระองค์เจ้าวิวัฒนไชย) ได้ช่วยเหลือฉันมากในการที่มาเยี่ยมต่างประเทศคราวนี้ ท่านก็ได้ทรงทราบแล้วว่าการมาเยี่ยมต่างประเทศคราวนี้เป็นผลสำเร็จและมีผลดีเพียงไร และคงพอพระทัย ฉันคิดว่าขณะสิ้นพระชนม์ท่านคงมีความสุข
ได้ทรงพระกรุณาโปรดเกล้าฯ ให้จัดการพระศพพระองค์เจ้าวิวัฒนไชยเป็นงานหลวงพิเศษ และได้พระราชทานพระโกศมณฑป เทียบเท่าชั้นเจ้าต่างกรมทรงพระศพเป็นเกียรติยศ เมื่อวันที่ 23 สิงหาคม พ.ศ. 2503 สมเด็จพระศรีนครินทราบรมราชชนนี ผู้สำเร็จราชการแทนพระองค์ ได้เสด็จไปพระราชทานน้ำสรงพระศพและบำเพ็ญพระราชกุศลในงานพระศพ
แวร์มัคท์
แวร์มัคท์ (Wehrmacht), ) เป็นชื่อเรียกกองทัพของนาซีเยอรมนี ดำรงอยู่ตั้งแต่ปีค.ศ. 1935 ถึง 1945 ประกอบด้วยแฮร์ (กองทัพบก), ครีคส์มารีเนอ (กองทัพเรือ) และลุฟท์วัฟเฟอ (กองทัพอากาศ) แวร์มัคท์ถูกตั้งขึ้นมาทดแทนกองกำลังป้องกันประเทศที่เรียกว่า ไรชส์แวร์ การก่อตั้งแวร์มัคท์ซึ่งเป็นส่วนหนึ่งในแผนงานฟื้นฟูแสนยานุภาพของเยอรมนีในระดับที่เกินกว่าข้อบังคับของสนธิสัญญาแวร์ซาย
ภายหลังจากนาซีเถลิงอำนาจในปี ค.ศ. 1933 หนึ่งในความเคลื่อนไหวที่โจ่งแจ้งและไม่เกรงกลัวของอดอล์ฟ ฮิตเลอร์คือการก่อตั้งแวร์มัคท์ กองทัพที่มีความทันสมัยและมีประสิทธิภาพอย่างมากในการรุกราน เพื่อบรรลุเป้าหมายระยะยาวของระบอบนาซีในการฟื้นฟูดินแดนที่เสียไปรวมทั้งการได้รับดินแดนใหม่และครอบครองประเทศเพื่อนบ้านที่อยู่ใกล้เคียง ด้วยความต้องการสิ่งนี้จึงได้มีการฟื้นฟูการเกณฑ์ทหารขึ้นมาใหม่ และการลงทุนขนาดใหญ่ และค่าใช้จ่ายด้านการป้องกันในโรงงานอุตสาหกรรมการผลิตอาวุธ
แวร์มัคท์ได้กลายเป็นหัวใจสำคัญของอำนาจทางการเมือง-ทางทหารของเยอรมนี ในช่วงต้นของสงครามโลกครั้งที่สอง แวร์มัคท์ได้คิดค้นกลยุทธ์กองกำลังรวมผสม(การสนับสนุนทางอากาศอย่างใกล้ชิด รถถัง และทหารราบ) เพื่อมีประสิทธิภาพการทำลายล้างในสิ่งที่ได้เป็นที่รู้จักกันเป็นอย่างดีคือ บลิทซ์ครีค (สงครามสายฟ้าแลบ) ที่การทัพในฝรั่งเศส(1940) สหภาพโซเวียต(1941) และแอฟริกาเหนือ(1941/42) ได้ถือว่าเป็นการกระทำที่อาจหาญ ในเวลาเดียวกันการรุกแผ่ขยายอย่างกว้างใหญ่ไพศาลทำให้ขีดความสามารถของแวร์มัคท์ได้ถึงจุดแตกหักลง ซึ่งถึงที่สุดแล้วในความปราชัยครั้งใหญ่เป็นครั้งแรกในยุทธการที่มอสโก (1941) ในปลายปี ค.ศ. 1942 เยอรมนีได้สูญเสียการรุกในทุกเขตสงคราม ยุทธศิลป์นั้นไม่เท่าเทียบกับความสามารถในการทำสงครามของประเทศที่ร่วมมือกันของฝ่ายสัมพันธมิตร จึงทำให้กลายเป็นจุดอ่อนของแวร์มัคท์ในหลักสูตรทางด้านกลยุทธ์ และทางด้านโลจิสติกส์ที่ปรากฏให้เห็นอย่างชัดเจน
การให้ความร่วมมืออย่างใกล้ชิดกับหน่วยเอ็สเอ็สและไอน์ซัทซ์กรุพเพิน กองทัพเยอรมันได้ก่ออาชญกรรมสงครามและการกระทำอย่างโหดร้ายเอาไว้หลายครั้ง อย่างไรก็ตามในภายหลังได้มีการออกมากล่าวปฏิเสธและส่งเสริมเรื่องปรัมปราถึงความบริสุทธิ์ของแวร์มัคท์ อาชญกรรมสงครามส่วนใหญ่เกิดขึ้นในสหภาพโซเวียต โปแลนด์ ยูโกสลาเวีย กรีซ และอิตาลี ซึ่งเป็นส่วนหนึ่งของสงครามการทำลายล้างต่อสหภาพโซเวียต ฮอโลคอสต์ และการสงครามความมั่นคงของนาซี
ในช่วงสงคราม มีทหารจำนวนประมาณ 18 ล้านนายที่ประจำการในกองทัพแวร์มัคท์ ในช่วงเวลาที่สงครามได้ยุติลงในทวีปยุโรปในเดือนพฤษภาคม ปี ค.ศ. 1945 กองทัพเยอรมัน(ประกอบไปด้วยกองทัพบก กองทัพเรือ และลุฟท์วัฟเฟอ วัฟเฟิน-เอ็สเอ็ส ฟ็อลคส์ชตวร์ม และหน่วยทหารต่างชาติที่ให้ความร่วมมือ) ได้สูญเสียไปประมาณ 11,300,000 นาย ซึ่งจำนวนประมาณครึ่งนึงของทหารที่เป็นผู้สูญหายหรือเสียชีวิตในช่วงระหว่างสงคราม มีผู้นำระดับชั้นสูงของกองทัพแวร์มัคท์เพียวไม่กี่คนที่ถูกนำตัวขึ้นศาลสำหรับข้อหาอาชญากรรมสงคราม แม้ว่าจะมีหลักฐานที่บ่งชี้ว่าได้มีส่วนเกี่ยวข้องในการปฏิบัติหน้าที่ที่ผิดกฏ ส่วนใหญ่ของทหารแวร์มัคท์จำนวนสามล้านนายที่ได้เข้าร่วมในการรุกรานสหภาพโซเวียตซึ่งได้มีส่วนร่วมในการก่ออาชญากรรมสงคราม
พ.ศ. 1913
พุทธศักราช 1913 ใกล้เคียงกับ
วัดบำเพ็ญวิหารธรรม
วัดบำเพ็ญวิหารธรรม ตั้งอยู่ที่ บ้านเบิดใหญ่ ม.6 ตำบลวัดธาตุ อำเภอเมืองหนองคาย จังหวัดหนองคาย
วัดบำเพ็ญวิหารธรรม เป็นวัดเก่าแก่มีอายุราว 201 ปี
กีฬาเทควันโดในโอลิมปิกฤดูร้อน 2012 – ชาย ไม่เกิน 80 กิโลกรัม
กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 80 กิโลกรัมชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 16 คน จาก 16 ประเทศ
โบว์ลิ่ง
ต่อมาในสมัยคริสต์ศตวรรษที่ 16 มาร์ติน ลูเทอร์ ผู้ตั้งนิกายโปรเตสแตนต์เป็นนักเล่นเคเกลคนสำคัญคนหนึ่งได้วางกฎเกณฑ์การเล่นเคเกล โดยมีกำหนดให้มี 1 พิน ทำให้เคเกลได้แพร่หลายไปยังประเทศต่าง ๆ ในยุโรป และชาวอังกฤษได้นำไปดัดแปลงเล่นบนสนามหญ้า เรียกว่าโบว์ลิ่งสนาม ต่อมาเมื่อชาวดัตช์อพยพไปอยู่ในทวีปอเมริกา ก็ได้นำเอากีฬาเคเกลนี้เข้าไปเล่นด้วย
ในปี พ.ศ. 2166 ได้มีการสร้างสถานโบว์ลิ่งขึ้นเป็นครั้งแรกนับว่าเป็นการเปลี่ยนแปลงจากกีฬากลางแจ้งมาเป็นกีฬาในร่ม และเพิ่มพินขึ้นอีกรวมเป็น 10 พิน เรียกว่า โบว์ลิ่ง
พิน
สูง 15 นิ้ว เส้นผ่าศูนย์กลางที่ฐานกว้าง 2¼ นิ้ว และส่วนที่กว้างที่สุดไม่เกิน 4/4 นิ้ว ทำด้วยไม้เมเปิ้ล และอาบด้วยพลาสติก ฐานทำด้วยพลาสติก นำหนักระหว่าง 3 ปอนด์ 2 ออนซ์ - 3 ปอนด์ 10 ออนซ์
ลูกบอล
หลังจากเจาะแล้ว ลูกจะต้องหนักไม่เกิน 16 ปอนด์ และไม่ต่ำกว่า 8 ปอนด์ เส้นรอบวงอยู่ระหว่าง 26.704 – 27.002 นิ้ว และเส้นผ่าศูนย์กลางระหว่าง 8.500 – 8.595 นิ้ว
โรงเรียนวารินชำราบ
โรงเรียนวารินชำราบ เป็นโรงเรียนสังกัดกรมสามัญศึกษา กระทรวงศึกษาธิการ ตั้งอยู่ในอำเภอวารินชำราบ จังหวัดอุบลราชธานี ก่อตั้งเมื่อ พ.ศ. 2499 เดิมนั้นโรงเรียนตั้งอยู่ทางทิศเหนือของตลาดเทศบาลวารินชำราบ โดยเปิดสอนระดับประถมศึกษาตอนปลาย  จนกระทั่ง พ.ศ. 2520 กระทรวงศึกษาธิการ ได้ประกาศจัดตั้งให้โรงเรียนวารินชำราบ เป็น "โรงเรียนมัธยมศึกษาตอนต้น" แต่เนื่องจากสถานที่เดิมนั้นคับแคบจนเกินไป  ไม่สามารถขยายโรงเรียนได้  ดังนั้นในปี พ.ศ. 2521 โรงเรียนได้จัดหาที่ดินสาธารณประโยชน์  หมู่บ้านท่าข้องเหล็ก  ตำบลคำน้ำแซบ  มีเนื้อที่ประมาณ 28 ไร่เศษ  และได้รับที่ดินเพิ่มเติมจาก  คุณแม่ประมัย  สุกะวัฒน์   จำนวน 4 ไร่  รวมเนื้อที่ประมาณ 32 ไร่เศษ
รถไฟใต้ดินโซล สาย 8
รถไฟใต้ดินโซล สาย 8 เป็นเส้นทางรถไฟฟ้าในเขตตะวันออกเฉียงใต้ของโซล โดยเปิดให้บริการบริการในวันที่ 23 พฤศจิกายน ค.ศ. 1996 สีประจำเส้นทางคือสีชมพู โดยปัจจุบันมีโครงการส่วนต่อขยายข้ามแม่น้ำฮันไปทางเหนือ โดยจะเปิดให้บริการในปี ค.ศ. 2017
พ.ศ. 1914
พุทธศักราช 1914 ใกล้เคียงกับ
เน็ดส์อะตอมิกดัสต์บิน
เน็ดส์อะตอมิกดัสต์บิน (Ned's Atomic Dustbin) เป็นวงเกรโบร็อกจากประเทศอังกฤษ ก่อตั้งวงใน เมืองสเตาร์บริดจ์ เวสต์มิดแลนส์ ในประเทศอังกฤษ ตั้งแต่ปี 1987
มาตราคินซีย์
มาตราคินซีย์ (Kinsey scale) หรือตัววัดระดับความชอบเพศเดียวกัน ถูกนำมาใช้ในงานวิจัยเพื่ออธิบายรสนิยมทางเพศของบุคคลตามประสบการณ์หรือการตอบแบบสอบถาม ณ ขณะนั้น ค่าต่ำสุดคือ 0 หมายถึง ชอบเพศตรงข้ามเท่านั้น และมากสุดคือ 6 หมายถึง ชอบเพศเดียวกันเท่านั้น จากรายงานของคินซีส์ทั้งหญิงและชายมีค่าพิเศษคือ "X" หมายถึงไม่มีความรู้สึกด้านเพศเลย รายงานนี้ออกเผยแพร่ครั้งแรกใน พฤติกรรมทางเพศของมนุษย์เพศชาย (Sexual Behavior in the Human Male (1948)) และยังเป็นส่วนหนึงของ พฤติกรรมทางเพศของมนุษย์เพศหญิง (Sexual Behavior in the Human Female (1953))
ตาราง
คินซีย์สเกลเริ่มจาก 0 สำหรับผู้ที่ชอบเพศตรงข้ามเท่านั้นและไม่มีประสบการ์หรือความต้องการทางเพศต่อเพศเดียวกัน จนถึง 6 สำหรับผู้ที่ชอบเพศเดียวกันเท่านั้นและไม่มีประสบการ์หรือความต้องการทางเพศต่อเพศตรงข้ามเลย และระหว่าง 1 - 5 สำหรับผู้ที่ระดับความต้องการทางเพศต่อทั้งเพศเดียวกันและเพศตรงข้าม รวมถึง "บังเอิญ" หรือ "เป็นครั้งคราว" อยากร่วมเพศกับเพศเดียวกัน
สตาร์ดิกต์
สตาร์ดิกต์ (StarDict) เป็นโปรแกรมพจนานุกรมหลายภาษา เขียนโดยชาวจีนชื่อ หู เจิ้ง (胡正) สามารถใช้งานได้กับหลายระบบปฏิบัติการ พัฒนาต่อยอดจากโปรแกรม สตาร์ดิก (StarDic)
สตาร์ดิกต์เป็นซอฟต์แวร์เสรีเผยแพร่ภายใต้สัญญาอนุญาต GPL รุ่นล่าสุด 3.0.3 เผยแพร่เมื่อ 9 กรกฎาคม พ.ศ. 2554 อย่างไรก็ตามโครงการสตาร์ดิกต์ได้ถูกถอดออกจาก sourceforge.net เนื่องจากได้รับรายงานว่าซอฟต์แวร์นั้นละเมิดลิขสิทธิ์
กีฬาเทควันโดในโอลิมปิกฤดูร้อน 2012 – ชาย 80 กิโลกรัม ขึ้นไป
กีฬาเทควันโดในโอลิมปิกฤดูร้อน 2012 ประเภทรุ่น 80 กิโลกรัมขึ้นไป ชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 16 คน จาก 16 ประเทศ
พ.ศ. 1915
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1915
109 ฟีลิชีตัส
109 Felicitas เป็นดาวเคราะห์น้อยในแถบดาวเคราะห์น้อย ตั้งขื่อมาจาก ฟีลิชีตัส เทพีแห่งความสำเร็จของโรมัน
ลัคนา หวงมณีรุ่งโรจน์
ลัคนา หวงมณีรุ่งโรจน์ (เกิด 21 มีนาคม พ.ศ. 2526) ชื่อเล่น อ้อน เป็นนักร้อง นักแสดง พิธีกร และดีเจชาวไทย สังกัดอาร์เอส (2542–2547) และสังกัด โมโนมิวสิก (2556–2559) มีชื่อเสียงจากเพลง คนนิสัยเสีย, อ้อนไว้, ลึกซึ้ง, เปลี่ยนเป็นเขาก็ได้นะ เป็นต้น
ประวัติ
ลัคนา หวงมณีรุ่งโรจน์ หรือเป็นที่รู้จักกันในชื่อ อ้อน ลัคนา เกิดวันจันทร์ที่ 21 มีนาคม พ.ศ. 2526 ที่จังหวัดจันทบุรี ด้านชีวิตครอบครัวมีพี่น้องทั้งหมด 5 คน อ้อน ลัคนาเข้าสู่วงการบันเทิงจากการประกวดร้องเพลง ในรายการ Nivea Z Challenge ในปี พ.ศ. 2542 ซึ่งได้รับรางวัลชนะเลิศ หลังจากนั้นก็มีโอกาสมาเทสเสียงที่ค่ายอาร์เอส จนได้รับสัญญาเป็นนักร้องในสังกัดค่ายอาร์เอสทันที
มีผลงานอัลบั้มชุดแรก ในปี พ.ศ. 2543 ในชื่ออัลบั้ม "ลูกอ้อนเที่ยวล่าสุด" เปิดตัวด้วยเพลงอ้อนไว้ ต่อด้วย คนนิสัยเสีย เป็นอัลบั้มที่ประสบความสำเร็จได้รับการตอบรับจากแฟนเพลงอย่างดีทีเดียว จึงได้มีการเปลี่ยนปกอัลบั้มใหม่ฉลองความสำเร็จในชื่อ "ลูกอ้อนเที่ยวล่าสุด (Special Album)" และเพิ่มเพลงพิเศษอีกสองเพลงคือ "ตอบแทน" และ "สนิทหมาดๆ"
ปีถัดมา ลัคนาได้มีโอกาสแสดงละครโทรทัศน์เรื่องแรก "วัยร้ายไฮสคูล" แสดงคู่กับ ริว-อาทิตย์ ตั้งสวัสดิ์รัตน์ และได้ร้องเพลงประกอบละครเรื่องนี้ด้วยเช่นเพลง "ในมุมหนึ่ง", "วัยร้าย" เป็นต้น ออกอากาศทางช่อง 3 ต่อมาได้มีภาคต่อของละครในชื่อ "วัยร้ายเฟรชชี่" ซึ่งใช้นักแสดงเดียวกันทั้งหมด
ปี พ.ศ. 2545 ลัคนาได้ออกอัลบั้มชุดที่ 2 ห่างจากอัลบั้มชุดแรกไปนานถึงสองปีเต็ม ในชื่อชุด “อ้อน เข็ดฟัน” กับแนวเพลงและภาพลักษณ์ที่มีสีสันมากขึ้น ด้านภาพลักษณ์ อ้อนก็กลับมากับทรงและสีผมที่เปรี้ยวมากขึ้น ส่วนแนวเพลงก็จะมีสีสันมากขึ้นเช่นกัน โดยเฉพาะเพลงเร็วที่มีดนตรีแปลกๆเข้ามาผสม ไม่ได้เป็นป๊อบแดนซ์ใสๆแบบชุดแรก โดยชุดนี้เปิดตัวด้วยเพลงเร็ว “เล่นตัว” และตามด้วยเพลงช้าทั้งหมดคือเพลง “เมื่อก่อนก็อยู่คนเดียว”, “อย่าบอกว่ารักเขา” และ “อุ่นใจ”
ต่อมาในปี พ.ศ. 2546 ลัคนากำลังจะมีผลงานเพลงชุดที่ 3 โดยมีการเข้าห้องอัดเพลงไปแล้วอย่างเต็มอัลบั้ม พร้อมที่จะเปิดตัวในเพียงไม่กี่เดือนในระยะเวลานั้น และเตรียมเปิดตัวด้วยเพลง เปลี่ยนกันไหม, กลั้นใจ และเพลง ปากดี ขี้เหงา เอาแต่ใจ แต่มีเหตุให้ต้อบพับโปรเจกต์อัลบั้มชุดนี้ลง ภายหลังเพลงทั้งหมดในอัลบั้มชุดที่ 3 ของอ้อน ถูกนำไปร้องโดยศิลปินท่านอื่น หลังจากนั้นลัคนาได้ออกอัลบั้มพิเศษในชื่อ "Aon Unseen Nice Trip" เป็นการนำเพลงในอัลบั้มทุกชุดของอ้อน มาเรียบเรียงดนตรีใหม่ในสไตล์ อคูสติก เวอร์ชัน ก่อนจะหมดสัญญากับทางอาร์เอสไปในที่สุด
ภายหลังเธอได้เป็นดีเจที่คลื่น Virgin Star FM 98 จัดรายการช่วงเวลา 6.00-10.00 น ทุกวันจันทร์-ศุกร์ และในปีพ.ศ. 2556 ลัคนาได้กลับมามีผลงานเพลง กับซิงเกิ้ลแรกที่ชื่อว่า "ออกอาการ" กับสังกัดใหม่ "โมโน มิวสิค" และออกซิงเกิ้ลใหม่ตามมาอีกหลายเพลง
ปัจจุบัน เป็นดีเจคลื่น EAZY FM 105.5 ช่วง Chitchat Show คู่กับ ดีเจ พรรษวัตร์ พัฒนเทียรฆ เวลา 9:00 - 12:00 วันจันทร์-ศุกร์
ชีวิตส่วนตัว
ด้านชีวิตส่วนตัว สมรสกับ อัลเบิร์ท เดมอน อดีตหนึ่งในศิลปินวง ยูเอชที หลังคบหาดูใจกันมาอย่างยาวนานถึง 14 ปี เมื่อวันที่ 21 เมษายน พ.ศ. 2557 ทั้งคู่เข้ารับพระราชทานน้ำสังข์ ท่ามกลางความยินดีของครอบครัว โดยจะมีพิธีฉลองในวันที่ 20 กันยายน ณ โรงแรมแชงกรี-ลา กรุงเทพฯ โดยในช่วงเช้าจะมีพิธีตามศาสนาคริสต์ที่โบสถ์
ปัจจุบันมีบุตร-ธิดาด้วยกัน 2 คน คือ น้องเลอา เกิดเมื่อวันที่ 18 กันยายน พ.ศ. 2563 และ น้องเลตั้น เกิดเมื่อวันที่ 29 มีนาคม พ.ศ. 2566
อิกัวนาบก
อิกัวนาบก (Land iguana) เป็นกิ้งก่าสกุลหนึ่ง ในวงศ์อิกัวนา (Iguanidae) จัดอยู่ในสกุล 	Conolophus (มาจากภาษากรีกสองคำ: conos (κώνος) หมายถึง "หนาม" และ lophos (λοφος) หมายถึง "หงอน" โดยมีความหมายถึง หนามบนสันหลัง)
รถไฟใต้ดินโซล สาย 9
รถไฟใต้ดินโซล สาย 9 ดำเนินการโดยเมโทร 9 เป็นเส้นทางรถไฟฟ้าในโซล ประเทศเกาหลีใต้ กำหนดเปิดในวันที่ 12 มิถุนายน ค.ศ. 2009 แต่เปิดจริงในวันที่ 24 กรกฎาคม ค.ศ. 2009 รถไฟฟ้าสายนี้มีบริการรถด่วนกับรถธรรมดา ซึ่งต่างจากสายอื่น โดยทุกสถานี ยกเว้น สถานีแกฮวา และสถานีมากงนารู ติดตั้งลิฟต์ บันไดเลื่อน และประตูกั้นชานชาลา
อิกัวนาบก
จัดเป็นสัตว์ถิ่นเดียวที่พบเฉพาะบนหมู่เกาะกาลาปาโกสเท่านั้น โดยถือว่าเป็นอิกัวนาอีกจำพวกหนึ่งที่มีความโดดเด่นของที่นี่นอกเหนือไปจากอิกัวนาทะเล ซึ่งอิกัวนาบกนั้นมีรูปร่างลักษณะ ตลอดจนพฤติกรรมที่แตกต่างไปจากอิกัวนาทะเลพอสมควร เนื่องจากเป็นสัตว์ที่หากินแต่เฉพาะบนบก กินพืชเป็นอาหาร โดยพืชที่นิยมกินเป็นพืชจำพวกกระบองเพชร โดยเฉพาะกระบองเพชรซันตาเฟ ซึ่งก็เป็นพืชถิ่นเดียวของหมู่เกาะกาลาปาโกสเช่นเดียวกัน ดังนั้นกระบองเพชรซันตาเฟจึงมีลักษณะลำต้นและกิ่งก้านที่สูงและยาว รวมถึงมีหนามแหลมเพื่อป้องกันตัวเองจากการกินของอิกัวนา
ดังนั้น อิกัวนาบกเองก็มีวิวัฒนาการของตัวเอง โดยปรับตัวให้สามารถกินอาหารได้หลากหลายขึ้น เช่น เปลี่ยนมากินแมลงเล็ก ๆ เป็นอาหารด้วย
อิกัวนาบก เป็นสัตว์ที่ไม่มีอุปนิสัยดุร้าย แม้จะมีรูปร่างหน้าตาที่น่ากลัวเหมือนกับอิกัวนาทะเล โดยพบกระจายพันธุ์ได้น้อยกว่าอิกัวนาทะเลพอสมควร โดยธรรมชาติเป็นสัตว์ที่ไม่ค่อยขยับเขยื้อนตัว เนื่องจากเป็นสัตว์กินพืช จึงจะขยับตัวหรือเคลื่อนไหวต่อเมื่อกินอาหารเท่านั้น เกาะที่สามารถพบอิกัวนาบกได้มากที่สุด คือ เกาะซันตาเฟ หรือเกาะบาร์ริงตัน และเกาะเซาท์พลาซา
สามารถจำแนกได้เป็น 3 ชนิด
บาวด์ฟอร์กลอรี (2007)
บาวด์ฟอร์กลอรี (2007)  (Bound for Glory (2007)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 14 ตุลาคม ค.ศ. 2007 ที่ Gwinnett Center ดิวลูธ, รัฐจอร์เจีย สหรัฐอเมริกา บาวด์ออฟกลอรีครั้งนี้เป็นครั้งที่ 3
อายุในทางกฎหมาย
อายุในทางกฎหมาย หรือ อายุที่กฎหมายกำหนด (Legal Age) หมายถึง อายุของบุคคลที่กฎหมายกำหนดไว้เป็นเกณฑ์ขั้นต่ำในการได้รับผลทางกฎหมาย อาทิ การได้รับสิทธิเลือกตั้ง การบรรลุนิติภาวะ เป็นต้น
ในปัจจุบัน อายุในทางกฎหมายมีจากกฎหมายหลายฉบับ ซึ่งที่ใช้บ่อยและรู้จักกันทั่วไป ได้แก่
ลาลบาฆ
สวนพฤกษศาสตร์ลาลบาฆ (Lalbagh Botanical Gardens) หรือ ลาลบาฆ (Lalbagh) เป็นสวนพฤกษศาสตร์เก่าแก่ในเบงคลูรู ประเทศอินเดีย เริ่มวางแผนสร้างในยุคของไฮเดอร์ อาลี (Hyder Ali) และต่อมาบุตรของเขา ติปูสุลต่าน (Tipu Sultan) ก็ได้นำพันธุ์พืชแปลก ๆ มาเพิ่มเติมในสวน ต่อมาสวนนี้ถูกนำมาอยู่ภายใต้การบริหารของผู้ดูแลชาวบริเตน (British Superintendents) หลายคนจนกระทั่งอินเดียได้รับเอกราช นอกจากสวนนี้จะมีหน้าที่ในการควบคุมดูแลพันธุ์พืชต่าง ๆ และมูลค่าของพันธุ์พืชแล้ว ยังเป็นสวนและสถานที่พักผ่อนหย่อนใจ ด้วยบ้านกระจก (glass house) จากทศวรรษ 1890s ที่ใช้จัดแสดงดอกไม้ต่าง ๆ ในปัจจุบันสวนลาลบาฆจัดการแสดงดอกไม้สองครั้ง คือในช่วงวันสาธารณรัฐ (26 มกราคม) และวันเอกราช (15 สิงหาคม)
ประวัติ
ไฮเดอร์ อาลี (Hyder Ali) ได้วางแผนการก่อสร้างสวนนี้เมื่อปี 1760 แต่เป็นบุตรของเขา ติปูสุลต่าน (Tipu Sultan) ที่เป็นผู้ก่อสร้างจนสำเร็จ คำว่า บาฆ (Bagh) เป็นภาษาฮินดูสถานแปลว่า สวน (garden) ส่วนที่มาของคำว่า ลาล (Lal) นั้นเป็นที่ถกเถียง อาจหมายถึงสีแดง หรือ เป็นที่รัก ("beloved") ไฮเดอร์ อาลี ตัดสินใจว่าจะสร้างสวนนี้ขึ้นเพื่อเทียบเท่ากับสวนโมกุล (Mughal Gardens) ซึ่งกำลังได้รับความนิยมในยุคนั้น หลังการก่อสร้างเสร็จในสมัยของติปู สวนได้อยู่ภายใต้การบริหารของโมฮัมเม็ด อาลี (Mohammed Ali) และบุตร อับดุล เกเดอร์ (Abdul Khader) สวนแห่งนี้ได้แบบอย่างมาจากหมู่สวนโมกุลซึ่งเคยตั้งอยู่ที่เมือง Sira ห่างออกไป 120 กิโลเมตรจากเบงคลูรู
ลาลบาฆนั้นก่อสร้างขึ้นในคริสต์ศตวรรษที่ 18 และเป็นที่ตั้งของนาฬิกาสวน (lawn-clock) เรือนแรกในประเทศอินเดีย และยังเป็นที่เก็บรวมรวมพืชหายากที่ใหญ่ที่สุดของอนุทวีปอินเดียอีกด้วย
อิงเงอบอร์กแห่งเดนมาร์ก ดัชเชสแห่งเมคเลินบวร์ค
พระประวัติ
เจ้าหญิงอิงเงอบอร์กทรงหมั้นกับไฮน์ริชแห่งเมคเลินบวร์ค โอรสในอัลเบร็คท์ที่ 2 ดยุกแห่งเมคเลินบวร์ค หลังการสิ้นพระชนม์ของเจ้าหญิงมาร์เกรเธอ พระเชษฐภคินีในค.ศ. 1350 ซึ่งเคยหมั้นหมายกับบุตรชายของดยุก เจ้าหญิงทรงมีพระขนิษฐาอีกพระองค์หนึ่งชื่อ เจ้าหญิงมาร์เกรเธอ เหมือนกัน สนธิสัญญาการเสกสมรสระหว่างไฮน์ริชกับเจ้าหญิงอิงเงอบอร์กได้ลงนามที่เมืองดอร์นบวร์ค วันที่ 23 ตุลาคม ค.ศ. 1350 เจ้าหญิงอิงเงอบอร์กและไฮน์ริชเสกสมรสกันใน ค.ศ. 1362 ทั้งสองมีโอรสธิดาดังนี้
108 เฮคิวบา
108 Hecuba เป็นดาวเคราะห์น้อยในแถบดาวเคราะห์น้อย ตั้งชื่อมาจาก เฮคิวบา ภรรยาของไพรอัมจากสงครามเมืองทรอยในเทพนิยายกรีก
อิงเงอบอร์กแห่งเดนมาร์ก ดัชเชสแห่งเมคเลินบวร์ค
พระประวัติ
เจ้าหญิงอิงเงอบอร์กทรงกลายเป็นรัชทายาทผู้มีสิทธิสืบราชบัลลังก์เดนมาร์กใน ค.ศ. 1363 หลังการสิ้นพระชนม์ของเจ้าชายคริสตอฟเฟอร์ ดยุกแห่งลอลันด์ พระเชษฐาซึ่งเป็นรัชทายาทฝ่ายชายเพียงพระองค์เดียว แต่ถึงกระนั้นเดนมาร์กเป็นระบอบราชาธิปไตยโดยเลือกตั้ง และเจ้าหญิงอิงเงอบอร์กก็สิ้นพระชนม์ก่อนกษัตริย์วัลเดมาร์ พระราชบิดา และกษัตริย์เดนมาร์กก็เสด็จสวรรคต ค.ศ. 1375 โดยไม่ทรงสถาปนารัชทายาท การสืบราชสันตติวงศ์เดนมาร์กกลายเป็นที่ถกเถียง สภาฐานันดรเดนมาร์กประชุมกันที่โอเดนเซเพื่อเลือกพระมหากษัตริย์พระองค์ใหม่ เหล่าขุนนางแตกแยกกันโดยฝ่ายหนึ่งเลือกอัลเบร็คท์แห่งเมคเลินบวร์ค โอรสองค์ใหญ่ในเจ้าหญิงอิงเงอบอร์กกับไฮน์ริชแห่งเมคเลินบวร์ค โดยสืบวงศ์ผ่านทางปู่ของอัลเบร็คท์ คือ อัลเบร็คท์ที่ 2 ดยุกแห่งเมคเลินบวร์ค กับอีกฝ่ายหนึ่งเลือกเจ้าชายโอลาฟ รัชทายาทแห่งนอร์เวย์และเป็นพระราชโอรสของเจ้าหญิงมาร์เกรเธอ สมเด็จพระราชินีแห่งนอร์เวย์กับพระเจ้าโฮกุนที่ 6 แห่งนอร์เวย์ กับขุนนางอีกฝ่ายหนึ่งให้เลือกราชวงศ์ใหม่ สุดท้ายสภาฐานันดรก็ถูกจูงใจโดยเสน่ห์ ความนิยมและวาทศิลป์ของสมเด็จพระราชินีมาร์เกรเธอแห่งนอร์เวย์ และด้วยทรงเป็นพระราชธิดาองค์สุดท้ายของพระมหากษัตริย์พระองค์ก่อนที่ยังทรงดำรงพระชนม์ชีพอยู่ และเพิ่มความเป็นไปได้ในการรวมราชอาณาจักรกับนอร์เวย์และความรู้สึกต่อต้านชาวเยอรมัน ทำให้เจ้าชายโอลาฟทรงได้รับเลือกเป็นพระมหากษัตริย์เดนมาร์กใน ค.ศ. 1376 โดยมีสมเด็จพระราชินีมาร์เกรเธอแห่งนอร์เวย์ เป็นผู้สำเร็จราชการแทนพระองค์ โดยน้องชายของพระสวามีในเจ้าหญิงอิงเงอบอร์ก คือ อัลเบร็คท์ที่ 3 ดยุกแห่งเมคเลินบวร์ค ได้รับเลือกให้ครองราชบัลลังก์สวีเดน เนื่องจากชาวเดนมาร์กไม่ต้องการให้ชาวเยอรมันจากเมคเลินบวร์คปกครองสแกนดิเนเวีย
พระนัดดาของเจ้าหญิงอิงเงอบอร์กคือ อีริคแห่งพอเมอเรเนีย ได้สืบราชบัลลังก์ตามสิทธิของสมเด็จยายและได้เป็นพระมหากษัตริย์เดนมาร์กในค.ศ. 1396 โดยพระนางมาร์เกรเธอ พระขนิษฐาของสมเด็จยาย เป็นผู้สำเร็จราชการแทนพระองค์ ทำให้พระองค์กลายเป็นพระมหากษัตริย์พระองค์แรกของสหภาพคาลมาร์ระหว่างเดนมาร์ก นอร์เวย์และสวีเดน ทายาทคนสุดท้ายของเจ้าหญิงอิงเงอบอร์กคือ คริสตอฟแห่งบาวาเรียซึ่งสืบราชบัลลังก์สหภาพคาลมาร์ต่อจากกษัตริย์อีริค
110 ลิเดีย
110 ลิเดีย (110 Lydia) เป็นดาวเคราะห์น้อยในแถบดาวเคราะห์น้อย ชนิด M-type spectrum ซึ่งอาจจะมีธาตุนิกเกิล-เหล็ก ตระกูลดาวเคราะห์น้อยลิเดีย (Lydia asteroid family) ได้ชื่อนี้หลังจากถูกค้นพบโดยอาลฟงส์ บอแรลี (Alphonse Borrelly) เมื่อ 19 เมษายน พ.ศ. 2413 โดยตั้งชื่อตามดินแดนอาณาจักรโบราณในเอเชียไมเนอร์
คาร์มาโคมา
"คาร์มาโคมา" (Karmacoma) เป็นเพลงของวงทริปฮอป แมสซีฟแอตแทก ซิงเกิลที่สามและสุดท้ายจากอัลบั้ม Protection ที่วางจำหน่าย วันที่ 20 มีนาคม ค.ศ. 1995 เพลงนี้ที่ประกอบด้วยเสียงร้องแร็ปจากสมาชิกในวง ทรีดี และทรีกกี ทรีกกียังทำ "Karmacoma" เวอร์ชันของตัวเองในชื่อ "Overcome" ในอัลบั้มเปิดตัวของเขา Maxinquaye
แมสซีฟแอตแทก ทำเวอร์ชันที่สอง (โดยไม่มี ทรีกกี) เปลี่ยนชื่อเป็น "Fake the Aroma" ในอัลบั้ม The Help Album อัลบั้มรวบรวมเพื่อการกุศล War Child
แซมเพิล
เพลงนี้ได้นำจังหวะบางส่วนของเพลง Sajan Aaja ของ Alka Yagnik ท่อนคอรัส (ที่ 0:54) นำมาจากโอเพลงเปรา Prince Igor ของ Alexander Borodin เสียงเบสไลน์ ในเวอร์ชัน Portishead remix นำมาจากเพลง "Melody" ของ Serge Gainsbourg จากอัลบั้ม Histoire de Melody Nelson ปี 1971
ไฟลัมย่อย
ไฟลัมย่อย (subphylum) เป็นขั้นอนุกรมวิธานขั้นหนึ่งในการจำแนกสัตว์ในทางวิทยาศาสตร์ ซึ่งอยู่ระหว่าง ไฟลัม (phylum) และ ชั้นใหญ่ (superclass) ไฟลัมย่อยเทียบเท่ากับ ส่วนย่อย (subdivision) ในพืชและฟังไจ
ไฟลัมบางประเภทเท่านั้นที่มีไฟลัมย่อย ดังตัวอย่างต่อไปนี้
วิกโก มอร์เทนเซน
วิกโก ปีเตอร์ มอร์เทนเซน จูเนียร์ R (Viggo Peter Mortensen, Jr.; เกิด 20 ตุลาคม พ.ศ. 2501) เป็นนักแสดง นักเขียน ผู้กำกับ โปรดิวเซอร์ นักดนตรี และศิลปินมัลติมีเดียชาวอเมริกัน เกิดและเติบโตในรัฐนิวยอร์ก โดยมีบิดาเป็นชาวเดนมาร์ก และมารดาเป็นชาวอเมริกัน เขายังอาศัยอยู่ในประเทศอาร์เจนตินาในช่วงวัยเด็กด้วย เขาเป็นผู้รับรางวัลรางวัลต่าง ๆ ได้แก่ รางวัลสมาคมนักแสดงภาพยนตร์และโทรทัศน์ และได้รับการเสนอชื่อเข้าชิงรางวัลออสการ์ 3 รางวัล รางวัลแบฟตา 3 รางวัล และรางวัลลูกโลกทองคำ 4 รางวัล
เขามีผลงานการแสดงภาพยนตร์อย่างบทอารากอร์นในภาพยนตร์ไตรภาคเดอะลอร์ดออฟเดอะริงส์, บทแฟรงก์ ที. ฮอปกินส์ ใน Hidalgo, บททอม สตอลล์ในภาพยนตร์ของเดวิด โครเนนเบิร์ก เรื่อง A History of Violence และผลงานการแสดงที่ได้รับการเสนอชื่อเข้าชิงรางวัลลูกโลกทองคำและรางวัลออสการ์ จากบทนิโคไล ลูซิห์น ใน Eastern Promises เขายังแสดงในภาพยนตร์ดัดแปลงจากบทประพันธ์ของคอร์แม็ก แม็กคาร์ธี เรื่อง The Road
อ้างอิง
1958
สายชุงอัง
สายชุงอัง (หรือ สายเซ็นทรัล) เป็นเส้นทางรถไฟทางไกลสายหลักในประเทศเกาหลีใต้ วิ่งจากโซล ไปยังเมืองคย็องจู นอกจากนี้ เส้นทางนี้ยังเป็นส่วนหนึ่งของรถไฟใต้ดินโซลอีกด้วย
รถไฟใต้ดินโซล
รถไฟฟ้าชานเมือง ในส่วนของรถไฟใต้ดินโซล ให้บริการจากสถานีย็องซัน ไปยังสถานีย็องมุน โดยเปิดให้บริการวันที่ 16 ธันวาคม ค.ศ. 2005
ชุดเล็ก
ชุดเล็ก ​เป็นอัลบั้มรวมเพลงของ สครับบ ตั้งแต่ชุดแรกจนถึงชุดล่าสุด ​โดยนำมาเรียบเรียงดนตรีใหม่ จากสไตล์ดนตรีบริทป็อปให้กลายมา​เป็นเพลงเบาๆ แบบชิลด์เอาท์ ประกอบ​ไปด้วย​เพลงฮิตที่คุ้นหู 9 เพลง ​ไม่ว่าจะเป็น "คู่กัน", "ทุกอย่าง", "See Scape" ฯลฯ ​และ​เพลงใหม่อีก 3 ​เพลง
ข้อมูลอัลบั้ม
ชุด​เล็ก เป็นการนำเพลงยอดนิยมของ สครับบตั้งแต่ชุดแรกจนถึงชุดล่าสุด โดยนำมาเรียบเรียงดนตรีใหม่ จากสไตล์ดนตรีบริทป็อปให้กลายมาเป็นเพลงเบาๆ แบบชิลด์เอาท์ ประกอบไปด้วย เพลงฮิตที่คุ้นหู 9 เพลง ไม่ว่าจะเป็น "คู่กัน","ทุกอย่าง", "See Scape" ​และ​เพลงใหม่อีก 3​เพลง
​ซึ่งหนึ่งในเพลใหม่นั้นก็คือ​เพลง "เธอหมุนรอบฉัน ฉันหมุนรอบเธอ" เพลงของ ประภาส ชลศรานนท์ ที่สครับบได้รับเลือกจากประภาส​ให้นำเพลงนี้มาถ่ายทอดใหม่ เพื่อคนรุ่นใหม่ได้ฟังกันในโอกาสคอนเสิร์ต "เพลงแบบประภาส" ที่มีขึ้นเมื่อเดือนมิถุนายน พ.ศ. 2551 ที่ผ่านมา ​และล่าสุด เพลงนี้ยังได้เป็น​เพลงประกอบภาพยนตร์ "รักเป็นบ้า" ของค่าย GTH อีกด้วย
ส่วนอีกสองเพลงใหม่ ยังคงเป็นเพลงอินดี้ร็อก ในแบบถนัดของสครับบ ที่มีเนื้อร้องมองโลกในแง่ดีเหมือนเช่นเคย
สโมสรฟุตบอลไบรตันแอนด์โฮฟอัลเบียน
สโมสรฟุตบอลไบรตันแอนด์โฮฟอัลเบียน (Brighton & Hove Albion Football Club) เป็นสโมสรฟุตบอลจากนครไบรตันและโฮฟ เทศมณฑลอีสต์ซัสเซกซ์ ประเทศอังกฤษ มักเรียกโดยย่อว่า ไบรตัน ปัจจุบันแข่งขันอยู่ในพรีเมียร์ลีก ซึ่งเป็นลีกสูงสุดของประเทศอังกฤษ โดยมีสนามเหย้าคือสนามกีฬาฟัลเมอร์ หรือชื่ออย่างเป็นทางการคือ ดิ อเมริกัน เอ็กซ์เพรส คอมมิวนิตี สเตเดียม โดยสนามแห่งนี้มักถูกเรียกโดยย่อว่า ดิ เอเม็กซ์
โดยสโมสรเคยเล่นอยู่ในลีกสูงสุดของประเทศเพียง 4 ฤดูกาล ในช่วงทศวรรษที่ 80 เกียรติประวัติสูงสุดของสโมสรที่เคยได้คือ รองแชมป์เอฟเอคัพเมื่อปี ค.ศ. 1983 โดยเข้าชิงชนะเลิศกับแมนเชสเตอร์ยูไนเต็ด ซึ่งเป็นสโมสรที่ใหญ่และมีเกียรติประวัติมากกว่า โดยนัดแรกสามารถเอาเสมอไปได้ 2–2 ที่สนามของตนเอง ทำให้ต้องมีการแข่งกันในนัดที่สอง ปรากฏว่าไบรตันแอนด์โฮฟอัลเบียนเป็นฝ่ายแพ้ไป 0–4 และในการแข่งขันฟุตบอลลีกหรือลีกอาชีพไม่ว่าระดับใดก็ยังไม่เคยได้แชมป์ อย่างไรก็ตามในช่วงแรกของการก่อตั้งสโมสร สโมสรเคยคว้าแชมป์เซาท์เทิร์นลีก ดิวิชัน 1 ซึ่งเป็นลีกสมัครเล่นได้ในฤดูกาล 1909–1910
ประวัติ
สโมสรก่อตั้งขึ้นในปี ค.ศ. 1901 และส่งทีมเข้าร่วมแข่งขันในเซาเทิร์นลีก โดยสามารถคว้าแชมป์เซาเทิร์นลีก ดิวิชัน 1 ได้ในฤดูกาล 1909—10 ทำให้ได้แข่งขันเอฟเอ แชริตี ชิลด์ ซึ่งในยุคสมัยนั้นจะเป็นการแข่งขันกันระหว่างแชมป์เซาเทิร์นลีก และแชมป์ฟุตบอลลีก โดยแชริตี ชีลด์ ในปี ค.ศ. 1910 ไบรตันแอนด์โฮฟ อัลเบียน ซึ่งได้แชมป์เซาเทิร์นลีก สามารถเอาชนะ แอสตันวิลลา ที่เป็นแชมป์ฟุตบอลลีกได้ 1—0 ทำให้เป็นแชมป์แชริตี ชีลด์ ในปีดังกล่าว โดยนับเป็นแชมป์ในรายการสำคัญของประเทศรายการเดียวของสโมสร
ค.ศ. 1920 สโมสรได้เข้ามาแข่งขันในฟุตบอลลีกเป็นครั้งแรก ในฐานะของสโมสรที่มีผลงานดีในเซาเทิร์นลีก โดยได้เข้ามาแข่งขันในระดับ ดิวิชัน 3 และได้ตำแหน่งรองแชมป์ ดิวิชัน 3 ในฤดูกาล 1971—72 ทำให้ได้เลื่อนชั้นขึ้นไปแข่งขันในดิวิชัน 2 แต่สโมสรลงแข่งขันในดิวิชัน 2 ได้แค่ฤดูกาลเดียวก็ต้องตกชั้นกลับลงไปในดิวิชัน 3 เมื่อจบฤดูกาลด้วยอันดับสุดท้ายในตารางคะแนนดิวิชัน 2 ฤดูกาล 1972—73
ปี ค.ศ. 1976 สโมสรได้แต่งตั้งให้อลัน มัลเลอรี อดีตกองกลางทีมชาติอังกฤษ เข้ามาเป็นผู้จัดการทีมคนใหม่ โดยมัลเลอรี ที่เพิ่งประกาศเลิกเล่นฟุตบอลและรับงานคุมทีมเป็นครั้งแรก สามารถสร้างผลงานพาสโมสรเลื่อนชั้นได้ถึง 2 ครั้ง ในช่วงระยะเวลาแค่ 3 ปี โดยในฤดูกาล 1976—77 มัลเลอรีพาสโมสรได้รองแชมป์ ดิวิชัน 3 และได้เลื่อนชั้นกลับขึ้นไปแข่งในดิวิชัน 2 อีกครั้ง ก่อนจะได้รองแชมป์ดิวิชัน 2 เมื่อจบฤดูกาล 1978—79 และได้เลื่อนชั้นสู่ลีกสูงสุดของประเทศเป็นครั้งแรก
ในฤดูกาล 2016–17 ไบรตันแอนด์โฮฟอัลเบียนได้เลื่อนชั้นขึ้นมาแข่งในพรีเมียร์ลีกเป็นครั้งแรก และนับเป็นการกลับขึ้นมาแข่งขันบนลีกสูงสุดเป็นครั้งแรกในรอบ 34 ปี หลังจากเอาชนะวีแกนแอทเลติก ได้ที่สนามฟัลเมอร์สเตเดียมของตนเองไป 2–1 ในวันที่ 17 เมษายน ค.ศ. 2016 ทำให้มี 92 คะแนน จากการลงแข่งขัน 43 นัด การันตีว่าจะได้อยู่สองอันดับแรกเมื่อจบฤดูกาลแน่นอน และจบฤดูกาลด้วยการได้อันดับสอง มี 93 คะแนน น้อยกว่านิวคาสเซิลยูไนเต็ด ที่ได้อันดับหนึ่ง หรือแชมป์เพียงคะแนนเดียวเท่านั้น
คณะรัฐมนตรีไทย คณะที่ 7
คณะรัฐมนตรี คณะที่ 7 ของไทย (9 สิงหาคม 2480 - 21 ธันวาคม 2480)
นายพันเอก พระยาพหลพลพยุหเสนา (พจน์ พหลโยธิน) นายกรัฐมนตรี ประกาศพระบรมราชโองการ ลงวันที่ 9 สิงหาคม 2480
คณะผู้สำเร็จราชการแทนพระองค์ ประกอบด้วย พระเจ้าวรวงศ์เธอ พระองค์เจ้าอาทิตย์ทิพอาภา เจ้าพระยายมราช (ปั้น สุขุม) และนายพลเอก เจ้าพระยาพิชเยนทรโยธิน (อุ่น อินทรโยธิน) เป็นผู้ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎรเป็นผู้รับสนองพระบรมราชโองการ
รายชื่อคณะรัฐมนตรี
ในวันที่ 10 สิงหาคม 2480 มีการแต่งตั้งคณะรัฐมนตรีดังนี้
การแถลงนโยบายของรัฐบาล
คณะรัฐมนตรี คณะนี้ ได้แถลงนโยบายต่อ สภาผู้แทนราษฎร เมื่อวันที่ 11 สิงหาคม พ.ศ. 2480
การสิ้นสุดของคณะรัฐมนตรี
คณะรัฐมนตรีคณะนี้สิ้นสุด เพราะเหตุที่สภาผู้แทนราษฎรที่ให้ความไว้วางใจแก่คณะรัฐมนตรีชุดนี้ได้สิ้นสุดลงเมื่อวันที่ 10 ธันวาคม พ.ศ. 2480 คณะรัฐมนตรีจึงต้องออกจากตำแหน่ง
ไฟนอลแฟนตาซี VII รีเมค
ไฟนอลแฟนตาซี VII รีเมค (Final Fantasy VII Remake) เป็นเกมแอ็กชันเล่นตามบทบาทปี ค.ศ. 2020 ผลิตและพัฒนาโดยบริษัทสแควร์อีนิกซ์ เป็นเกมลำดับแรกในชุดเกมที่รีเมกจาก ไฟนอลแฟนตาซี VII ซึ่งเป็นเกมปี ค.ศ. 1997 บนระบบเพลย์สเตชัน 1 เกมจะดำเนินเรื่องในมหานครไซเบอร์พังค์โลกดิสโทเปียชื่อมิดการ์ ผู้เล่นรับบทบาทเป็นทหารรับจ้างคลาวด์ สไตรฟ์ ที่เข้าร่วมกลุ่มก่อการร้ายเพื่อสิ่งแวดล้อมอะวาแลนช์ มีเป้าหมายพยายามยับยั้งบริษัทมหาอำนาจชินระไม่ให้เอาพลังงานชีวิตจากแกนโลกไปใช้ รูปแบบการเล่นเกมเป็นการผสมผสานระหว่างแอกชันแบบเรียลไทม์ กับองค์ประกอบของแนวเกมวางแผนและสวมบทบาท เข้าด้วยกัน
รีเมค เปิดตัวเมื่อ ค.ศ. 2015 หลังจากมีการคาดเดาถึงแผนการสร้างเกมนี้มาแล้วหลายปี ทีมงานหลักหลายคนกลับมาทำเกมนี้อีกครั้ง ที่สำคัญได้แก่ ผู้ออกแบบตัวละครเท็ตสุยะ โนมูระ มาทำหน้าที่เป็นผู้กำกับ ผู้กำกับโยชิโนริ คิตาเสะ มาทำหน้าที่เป็นผู้อำนวยการสร้าง ผู้ออกแบบเนื้อหาเกมคาซุชิเงะ โนจิมะ มาทำหน้าที่เป็นผู้เขียนเรื่องและออกแบบเนื้อหาเกม ผู้วางแผนงานโมโตมุ โทริยามะ มาทำหน้าที่เป็นผู้กำกวบร่วม และโนบุโอะ อุเอมัตสุ กลับมาประพันธ์ดนตรีหลักของเกมให้อีกครั้ง ทีมงานออกแบบตัวละครขึ้นใหม่ให้มีสมดุลระหว่างความสมจริงกับความมีเอกลักษณ์เฉพาะตัว นักพากย์ที่เคยให้เสียงตัวละครในฉบับญี่ปุ่นกลับมารับบทบาทเดิมอีกครั้ง ในขณะที่เสียงพากย์ภาษาอังกฤษเป็นนักพากย์ชุดใหม่ทั้งหมด
เกมนี้ออกวางจำหน่ายบนระบบเพลย์สเตชัน 4 เมื่อเดือนเมษายน ค.ศ. 2020 ได้รับคำวิจารณ์ในเชิงบวก โดยเฉพาะด้านงานภาพ การเล่น เนื้อเรื่อง และดนตรีประกอบ โดยนักวิจารณ์ชื่นชมความซื่อสัตย์ต่อเนื้อเรื่องและปูมหลังตัวละครจากเกมต้นฉบับ ค.ศ. 1997 และยังเพิ่มเติมรายละเอียดเข้าไปได้ ระบบการต่อสู้ที่ได้รับการปรับปรุงใหม่ก็ได้รับคำชื่นชมในด้านที่สามารถผนวกเอาการวางแผนเข้าไปเป็นส่วนหนึ่งของการต่อสู้และมีงานภาพที่สวยงาม อย่างไรก็ดี ความที่เกมมีเนื้อเรื่องเป็นเส้นตรงและภารกิจรองที่ซ้ำซากกลายเป็นหัวข้อที่ได้รับคำวิจารณ์แบบก้ำกึ่ง ไฟนอลแฟนตาซี VII รีเมค ได้กลายเป็นเกมสำหรับเพลย์สเตชัน 4 ที่ขายได้เร็วที่สุด โดยขายได้มากกว่า 3.5 ล้านชุดภายในสามวัน และกว่า 5 ล้านชุดเมื่อถึงเดือนสิงหาคม ค.ศ. 2020 ฉบับปรับปรุงภายใต้ชื่อ ไฟนอลแฟนตาซี VII รีเมค อินเตอร์เกรด วางจำหน่ายสำหรับระบบเพลย์สเตชัน 5 เมื่อ 10 มิถุนายน ค.ศ. 2021 และระบบไมโครซอฟท์วินโดวส์เมื่อ 16 ธันวาคม ค.ศ. 2021 ภาคต่อของเกมนี้ ไฟนอลแฟนตาซี VII รีเบิร์ธ มีกำหนดวางจำหน่ายสำหรับระบบเพลย์สเตชัน 5 ในช่วงต้นปี ค.ศ. 2024
ก่อนการประกาศอย่างเป็นทางการ
หลังจากที่ทางสแควร์เอนิกซ์ มีการประกาศว่าจะมีการสร้างโปรเจกต์สื่อที่เกี่ยวข้องกับไฟนอลแฟนตาซี VII ออกมาและจะมีการรีเมคแบบเพิ่มความละเอียดให้กับไฟนอลแฟนตาซี VII โดยที่จะมีการพัฒนาลงให้กับเครื่องเพลย์สเตชัน 3 โดยที่ในงาน E3 2005 ได้มีการนำวิดีโอที่นำฉากเปิดเกมของไฟนอลแฟนตาซี VII ที่ถูกสร้างใหม่โดยอิงพื้นฐานกราฟิกจากเครื่องเพลย์สเตชัน 3 มาแสดง โดยที่หลังจากวิดีโอจบลงไปแล้วนั้นก็มีข้อความขึ้นว่าเป็นภาพที่จะใช้ใน แอดเวนต์ชิลเดรน และ ไครซิสคอร์ ซึ่งเป็นหนึ่งในโปรเจกต์สื่อที่เกี่ยวข้องกับไฟนอลแฟนตาซี VII โดยภายหลังสแควร์เอนิกซ์ กล่าวว่าเป็นแค่การแสดงศักยภาพทางเทคโนโลยีเท่านั้น  โดยที่ข่าวลือก็หายไปหลังจากที่ประธานบริษัทของสแควร์เอนิกซ์ โยอิชิ วาดะ อธิบายว่าวิดีโอนั้นมีจุดมุ่งหมายเพียงเพื่อวัตถุประสงค์ในการสาธิตเทคโนโลยีเท่านั้น และทางบริษัทก็ประกาศว่าการรีเมคนั้นไม่ได้อยู่ในส่วนหนึ่งของแผนการโปรเจกต์การสร้างสื่อที่เกี่ยวข้องกับไฟนอลแฟนตาซี VII
ในปี 2009, โยชิโนริ คิตาเซะ กล่าวในงาน Games Convention ว่า"รีเมคของภาค VII ให้รอเล่นจาก PSN เมื่อพร้อมวางจำหน่าย" โดยทั้งนี้ได้ให้สัมภาษณ์ต่ออีกว่า"ตัวเขาเองมีงานหลายโปรเจกต์อยู่ และตัวเขาก็ยังไม่ได้คิดถึงการทำโปรเจกต์ใดๆหลังจากที่ภาค XIII เสร็จสิ้น,อีกทั้งยังกำลังทำ ไฟนอลแฟนตาซี อะกิโตะ XIII โดยที่เขาขอโฟกัสไปที่โปรเจกต์ของภาค XIII ทั้งหมดก่อน ก่อนที่จะให้คิดเกี่ยวกับภาคอื่นๆ." ในเดือนมกราคม ปี 2010 เท็ตสึยะ โนมูระ ได้ให้สัมภาษณ์เกี่ยวกับข่าวลือการรีเมคไว้ว่า "แฟนๆ กำลังคาดหวังเกี่ยวกับการรีเมคของไฟนอลแฟนตาซี VII ที่กำลังเป็นข่าวลืออยู่ แต่ตัวเขาเชื่อว่านี่ยังไม่ถึงเวลาที่จะเริ่มทำ” ในเดือนกุมภาพันธ์ 2010 โยชิโนริ คิตาเซะ ได้ให้สัมภาษณ์ว่า "การพอร์ตไฟนอลแฟนตาซี VII มายังเครื่องเพลย์สเตชัน 3 นั้นถ้าจะให้ได้คุณภาพเท่ากับไฟนอลแฟนตาซี XIII นั้นต้องใช้เวลามากกว่าสามปีครึ่งหลายเท่า ที่จะทำให้ไฟนอลแฟนตาซี VII สำหรับเพลย์สเตชัน 3 มีความแตกต่างจากเดิม" ทั้งนี้เขายังกล่าวอีกว่า"การที่จะสร้างเกมแบบไฟนอลแฟนตาซี VII บนเครื่องเพลย์สเตชัน 3 เป็นเรื่องยากมากต้องใช้เวลาและสตาฟมากมายในการทำกราฟิก ซึ่งกลายเป็นส่วนหนึ่งที่ทำให้ภาค XIII เป็นเส้นตรงกว่าภาคก่อนๆ". ในเดือนมีนาคม 2010 ในการสัมภาษณ์ผู้กำกับของไฟนอลแฟนตาซี  XIII โมะโตะมุ โทะริยะมะ เขาได้กล่าวว่า "ถ้าจะต้องรีเมคภาค VII นั้นให้ได้คุณภาพเทียบเท่ากับภาค XIII นั้นจะต้องใช้คนและเวลาเป็นจำนวนมาก ซึ่งถ้ามีคนและเวลามากพอ มันจะเป็นหนึ่งในโปรเจกต์ที่เขาต้องการจะรีเมคแน่นอน" ในเดือนมีนาคม 2010 วาดะ เปิดเผยว่าพวกเขาต้องการสำรวจความต้องการในการรีเมค ซึ่งพบว่ามีความต้องการค่อนข้างมาก. โดยท้ายที่สุดในปี 2012 ทางสแควร์เอนิกซ์ยอมรับว่ายังไม่สามารถสร้างเกมที่ดีกว่า FFVII ได้ จึงจะโฟกัสไปยังเกมภาคใหม่ๆก่อน
การประกาศอย่างเป็นทางการ
การรีเมคนั้นได้รับการยืนยันในระหว่างงานแถลงของโซนี่ ที่งาน E3 2015 โดยข่าวการรีเมคนั้นหลุดออกมาก่อนที่จะมีการประกาศไม่กี่ชั่วโมงจากเว็บไซต์ Siliconera โดยหลังจากที่มีการประกาศแล้วหุ้นของสแควร์เอนิกซ์ขึ้นไปสูงสุดนับตั้งแต่เดือนพฤศจิกายนปี 2008 โดยสแควร์เอนิกซ์ กล่าวว่าเกมนี้เข้าสู่การพัฒนาก่อนที่จะมีการประกาศพอร์ตไฟนอลแฟนตาซี VII ภาคดั้งเดิมลงเพลย์สเตชัน 4 เมือเดือนธันวาคม 2014 โดยที่ เท็ตสึยะ โนมูระ นั้ได้กล่าวว่าการรีเมคนี้ จะไม่ใช่การรีเมคเพียงแค่เล็กๆน้อยๆอย่างแน่นอน และผู้เขียนบทของภาคนี้อย่าง คาซูชิเงะ โนจิมะ กำลังสร้างเนื้อเรื่องใหม่ๆเสริมเข้าไป.
ภายหลังได้มีการประกาศเวอร์ชันปรับปรุงพิเศษ ไฟนอล แฟนตาซี 7 รีเมค อินเตอร์เกรด สำหรับเครื่องคอนโซลเพลย์สเตชัน 5 ตัวเกมจะได้รับการปรับปรุงในด้านกราฟิกใหม่ทั้งเกม เพิ่มความยากระดับ Normal (Classic) และปรับปรุงตัวเกมให้รองรับกับความเร็วของ SSD บนเครื่องเพลย์สเตชัน 5 รวมถึงเพิ่มเนื้อหาของตัวละคร ยุฟฟี คิซารางิ ซึ่งเป็นเนื้อหาพิเศษที่เล่นได้บนเวอร์ชันอินเตอร์เกรดเท่านั้น โดยตัวเกมมีกำหนดปล่อยในวันที่ 10 มิถุนายน พ.ศ. 2564 ซึ่งผู้เล่นเวอร์ชันเดิมของเครื่องเพลย์สเตชัน 4 สามารถอัปเกรดขึ้นมาเป็นเวอร์ชันอินเตอร์เกรดได้ฟรีโดยไม่เสียค่าใช้จ่าย ยกเว้นตัวเกมเวอร์ชันญี่ปุ่นจะต้องเสียค่าอัปเกรดตัวเกม 100 เยน
ต่อมาในไลฟ์สตรีมฉลองครบรอบ 25 ปีเกมชุดไฟนอลแฟนตาซี VII โยชิโนริ คิตาเสะ ได้ออกมาประกาศแผนการอย่างเป็นทางการของ ไฟนอลแฟนตาซี 7 รีเมค ทั้งหมด โดยระบุว่าเกมชุดรีเมค จะประกอบด้วยเกมย่อยทั้งหมดสามเกม ได้แก่ รีเมค และรีเมค อินเตอร์เกรด ที่วางจำหน่ายแล้ว โดยจะไม่มี DLC ขายเพิ่ม เพื่อปูทางไปสู่พาร์ทที่สอง คือ ไฟนอลแฟนตาซี 7 รีเบิร์ธ สำหรับเครื่องคอนโซลเพลย์สเตชัน 5 โดยพาร์ทนี้จะเล่าเรื่องหลังจากที่คลาวด์ได้หลบหนีออกจากมิดการ์ในตอนจบของรีเมค และเกมตัวสุดท้ายที่จะจบเนื้อเรื่องทั้งหมดของไฟนอลแฟนตาซี 7 รีเมคจะออกหลังจากนั้นในอนาคต
ไรต์เฮียร์ไรต์นาว (เพลงจีซัสโจนส์)
"ไลต์เฮียร์ไลต์นาว" (Right Here, Right Now) เป็นซิงเกิลที่เขียนโดย ไมค์ เอ็ดเวิดส์ และบันทึกเสียงโดย จีซัสโจนส์ อยู่ในอัลบั้มชุดเดาต์ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 31 เมื่อปี พ.ศ. 2533 แล้วยังขึ้นชาร์ตอันดับ 2 บนบิลบอร์ดฮอต 100 ในปี พ.ศ. 2534 และ ขึ้นโมเดิร์นร็อกชาร์ตอยู่ในอันดับสูงสุดคืออันดับที่ 1
เนื้อหา
เพลงได้แรงบันดาลใจจากเหตุการณ์ในยุโรปตะวันออกในช่วงปลายทศวรรษที่ 1980 และ 1990 เช่นการล่มสลายของกำแพงเบอร์ลิน
เทพบุตรแวมไพร์
เทพบุตรแวมไพร์ เป็นละครโทรทัศน์ของเกาหลีใต้ปี 2015 ที่นำแสดงโดย อัน แจ-ฮย็อน, จี จิน-ฮี, คู ฮเย-ซ็อน และ ซน ซู-ฮย็อน     ออกอากาศทางสถานี KBS2 ตั้งแต่วันที่ 16 กุมภาพันธ์ ถึง 21 เมษายน ค.ศ. 2015 ในวันจันทร์และวันอังคาร เวลา 22:00 น. จำนวน 20 ตอน
ซึ่ง อัน แจ-ฮย็อน และ คู ฮเย-ซ็อน ได้พบรักกันในกองถ่ายละครซีรีส์ก่อนจะมีการประกาศเปิดเผยข่าวนี้ในวันที่ 11 มีนาคม ปี ค.ศ. 2016 และได้ทำการจดทะเบียนสมรสในอีก 2 เดือนถัดมา